Title: Tasca 2: integració de música a l'enregistrament (Individual)
Course: Mobilitzem la informàtica 4t ESO (en català) - Curs 2017/18 > Section: Tema 13. Tractament d'àudio

Audacity ens permet treballar amb vàries pistes d'àudio a la vegada. En aquesta pràctica se us demana que integreu música a l'enregistrament fet a la tasca anterior. Recordeu que heu de fer servir una música sense drets d'autor (repasseu, si és necessari, el material sobre propietat intel·lectual que vam treballar en el primer trimestre)

Podeu trobar música amb llicència Creative Commons a diferents webs. En aquest enllaç teniu un portal amb moltes gravacions d'ús lliure.

Els passos a seguir són els següents:

1. Busqueu una música per afegir al vostre enregistrament.

2. Obriu els dos àudios a la vegada.

3. El resultat final ha de ser un únic fitxer que comenci amb música, afegir el vostre enregistrament sobre la música i acabar, de nou, només amb la música. Heu de tenir en compte que la música afegida ha de tenir una durada superior a l'enregistrament de la vostra presentació que era de 2 minuts.

4. Pel que fa a la música, heu de treballar amb efectes diferents, de forma que la música pugi d'intensitat, davalli quan comenci a sentir-se la vostra veu i es mantingui en aquesta intensitat, torni a pujar quan s'acabi la vostra presentació i gradualment desaparegui fins a acabar l'àudio.

5. Guardeu-ho en un fitxer en format mp3 amb el nom presentacio2_cognom.mp3 i envieu-lo al vostre professor o professora.

ATENCIÓ: Guardeu l'àudio al vostre Drive personal a la carpeta informatica_cognom que heu creat prèviament.